የአይቮሪኮስት ፕሬዚዳንት ኦታራ ለሶስተኛ ጊዜ ተመረጡ
አዲስ አበባ፣ ጥቅምተ 24፣ 2013(ኤፍ ቢ ሲ) የአይቮሪኮስት ፕሬዚዳንት አላሳኔ ኦታራ ለሶስተኛ ጊዜ ተመርጠዋል፡፡የአይቮሪ ኮስት የምርጫ ኮሚሽን ፕሬዚዳንቱ 94 በመቶ ድምጽ በማግኘት ለሶስተኛ ጊዜ ምርጫውን ማሸነፋቸውን አስታውቋል፡፡ቅዳሜ በተካሄደው ምርጫ 54 በመቶ የሚሆኑ መራጭ ድምጽ የሰጠ ሲሆን ውጤቱ በሕገ-መንግስት ምክር ቤት መረጋገጥ እንዳለበትም ነው የተገለጸው፡፡ተቀናቃኝ ፓርቲዎች  በበኩላቸው የምርጫ ውጤቱን ተቃውመዋል፡፡ፕሬዚዳንቱ ባለፈው ሃምሌ ወር የርሳቸው ተተኪ በድንገት ለህልፈት መዳረጋቸውን ተከትሎ በድጋሚ እንደሚወዳደሩ መግለጻቸው ይታወሳል፡፡በምርጫ ቅስቀሳ ወቅት እና በምርጫ ቀን 30 የሚደርሱ ሰዎች መገደላቸው ተነግሯል፡፡ምንጭ፡- ቢቢሲ